钦定古今图书集成/理学汇编/字学典/第056卷 > 《明赵宧光金石林绪论》 > 《飞白书势铭》晋·刘劭
## 钦定古今图书集成/理学汇编/字学典/第056卷 > 《明赵宧光金石林绪论》 > 《飞白书势铭》晋·刘劭

鸟鱼龙蛇，龟兽仙人，蚊脚偃波，楷隶《八分》，世绝常妙，
《索草》锺真。爰有“飞白”之丽，貌艳艺珍。若乃敷㭊毫芒，
纤微和惠，素翰冰鲜，兰墨电掣。直准箭飞，屈拟蠖势，
繁节参谭，绮靡循致。有若烟云拂蔚，交纷刻继，韩卢
接飞，宋鹊游逝。